NIJE VERIFICIRAN

Z A P I S N I K

sa 26. redovne sjednice Općinskog vijeća Općine Netretić održane dana

14. ožujka 2025. godine u Općinskoj vijećnici Općine Netretić

Započeto u 16:00 sati.

Sjednicu otvara i vodi predsjednik Općinskog vijeća Općine Netretić Tomislav Frketić.

Na početku sjednice vrši se prozivka nazočnih članova Općinskog vijeća Općine Netretić.

Prilikom prozivke utvrđeno je da su na sjednici nazočni: Krunoslav Matešić, Ivan Matuzić, Tomislav Frketić, Marjana Martinac, Davor Resovac, Davorka Debelak Frketić, Goran Mejaški, Tihomir Lorković, Mario Tomičić, Davor Mušić i Marin Babić.

Odsutni prilikom prozivke: Ivan Frketić i Branka Bendeković (opravdala odsustvo).

Na temelju izvršene prozivke predsjednik Općinskog vijeća utvrđuje da je na današnjoj sjednici od ukupno 13 vijećnika Općinskog vijeća Općine Netretić nazočno 11 vijećnika, te da će sve donesene odluke biti pravovaljane.

Osim vijećnika na sjednici su još nazočni:

* Marijan Peretić, općinski načelnik Općine Netretić
* Tihana Stepić, pročelnica Jedinstvenog upravnog odjela Općine Netretić
* Branka Vrcić - referentica za opće i administrativne poslove u Jedinstvenom upravnom odjelu Općine Netretić – zapisničar.

Predsjednik Općinskog vijeća otvara točku

**VIJEĆNIČKA PITANJA I PRIJEDLOZI**

**-----------------------------------------------------**

Budući da se nitko od nazočnih nije javio za riječ, predsjednik Općinskog vijeća zatvara točku „Vijećnička pitanja i prijedlozi“, te se prelazi na utvrđivanje dnevnog reda za ovu sjednicu.

TOMISLAV FRKETIĆ: „Dnevni red za ovu sjednicu dobili ste u pozivu za sjednicu, a danas ste dobili na stol prijedlog za dopunu dnevnog reda sa dvije točke i to:

1. Donošenje Odluke o povjeravanju obavljanja dijela komunalne djelatnosti održavanja nerazvrstanih cesta na području Općine Netretić i
2. Donošenje Odluke o izmjenama Odluke o načinu obavljanja komunalnih djelatnosti na području Općine Netretić.

Da li još netko ima prijedlog za izmjenu ili dopunu dnevnog reda?“

GORAN MEJAŠKI: „Dopunu dnevnog reda dobili smo zadnji dan, a to nisu jednostavne točke dnevnog reda. Zašto to nismo dobili pred tri dana, iako smo i ove materijale kasno dobili? Zašto donosimo sve „na horuk“?“

MARIJAN PERETIĆ: „Zašto ste odluke dobili danas? Zato jer je Tihana bila nekoliko dana bolesna, a odluke trebamo donijeti s obzirom da nam uskoro izlazi ugovor o održavanju nerazvrstanih cesta, a on obuhvaća nabavku kamenog materijala, asfalta, zimske službe i malčiranja.

Mi imamo u vlasništvu komunalno poduzeće i vjerujemo da bi u smislu nabave bilo jednostavnije i funkcionalnije da malčiranje i zimsku službu povjerimo našem komunalnom poduzeću.“

GORAN MEJAŠKI: „Da li mi to možemo bez natječaja?“

TIHANA STEPIĆ: „Kao što znate, mi smo nabavili traktor za Komunalno, a još namjeravamo nabaviti i kombinirku. Trenutno mi sa tim traktorom ne možemo malčirati uz naše nerazvrstane ceste, već samo uz poljske puteve. Naime, zakon je izričito rekao da komunalnu djelatnost održavanja nerazvrstanih cesta mogu obavljati vlastiti pogon, trgovačko društvo koje osniva jedna ili više jedinica lokalne samouprave, te pravne i fizičke osobe temeljem ugovora koji je sklopljen sukladno Zakonu o javnoj nabavi. Mi ovom odlukom predlažemo da se iz komunalne djelatnosti održavanja nerazvrstanih cesta na području Općine Netretić izdvoje malčiranje i zimska služba i da se to povjeri komunalnom društvu. Znači, sve što možemo sami obavljati, predlažemo da to ne povjeravamo drugima.

Zvala sam nadležno ministarstvo da vidim kakvo je njihovo mišljenje u vezi toga. Po njima to ne bi trebao biti nikakav problem.

Zvala sam i pravnog savjetnika, on me je pitao u kojem dijelu nas to muči. Po njemu za to nema nikakvih zakonskih zapreka.

Ne bi htjeli da donesemo odluku koja je nezakonita, međutim kod nas je sve moguće. Znači, zakonom to nije izričito zabranjeno, ali nije niti propisano, a kakav će imati stav referent kod kojeg će doći naša odluka u nadzor, vidjet ćemo.“

***U ovom trenutku na sjednicu dolazi vijećnik Ivan Frketić, te je od ovog trenutka na sjednici od ukupno 13 vijećnika Općinskog vijeća Općine Netretić nazočno 12 vijećnika.***

GORAN MEJAŠKI: „Zato i pitam. Mi imamo samo jednog zaposlenog djelatnika u Komunalnom. Nismo dobili niti izvješće o radu komunalnog poduzeća. Meni je draže da sredstva idu u naše poduzeće, ali zanima me da li nam netko za to može naplatiti kaznu.“

MARJAN PERETIĆ: „Kazna za to ne postoji.“

TIHANA STEPIĆ: „Ne možemo dobiti kaznu, mogu nam samo vratiti odluku natrag da je korigiramo.“

GORAN MEJAŠKI: „Ispadamo diletanti.“

TIHANA STEPIĆ: „Što se tiče izvješća o radu Komunalnog, sva financijska izvješća i programi rada Komunalnog objavljeni su na internet stranici. Netko me je već ranije od vijećnika tražio izvješće o radu Komunalnog, ali nisam to stigla pripremiti za sjednicu Vijeća.“

GORAN MEJAŠKI: „Rekli ste da namjeravate nabaviti kombinirku. Da li mi imamo čovjeka koji to može voziti? To sad već ide u ozbiljnu širinu, tu je sada i Općina Bosiljevo. Namjeravate li zaposliti strojara?“

MARIJAN PERETIĆ: „Što se tiče kombinirke, mi smo se za sada samo prijavili na jedan natječaj. Prvo moramo proći na tom natječaju, nabaviti kombinirku, a onda kad budemo imali kombinirku, onda ćemo raspisati natječaj za zapošljavanje strojara ili neke druge osobe.

Poduzeće se razvija kao što smo i željeli.“

Nitko se više ne javlja za raspravu, te predsjednik Općinskog vijeća daje dopunu dnevnog reda na glasovanje.

Od ukupno 12 nazočnih vijećnika, 12 ih je glasovalo „za“ predloženu dopunu dnevnog reda, glasova „protiv“ nije bilo te predsjednik Općinskog vijeća na temelju provedenog glasovanja utvrđuje da je predložena dopuna dnevnog reda usvojena sa 12 glasova „za“.

Predsjednik Općinskog vijeća potom daje na glasovanje predloženi dnevni red iz poziva za sjednicu sa usvojenom dopunom dnevnog reda.

Od ukupno 12 nazočnih vijećnika, 12 ih je glasovalo „za“ predloženo, glasova „protiv“ nije bilo te predsjednik Općinskog vijeća na temelju provedenog glasovanja utvrđuje da je za ovu sjednicu sa 12 glasova „za“ usvojen slijedeći

**D N E V N I R E D :**

1. Usvajanje Zapisnika sa 25. redovne sjednice Općinskog vijeća Općine Netretić
2. Donošenje Statutarne odluke o izmjeni Statuta Općine Netretić
3. Donošenje Prvih izmjena i dopuna Proračuna Općine Netretić za 2025. godinu
4. Donošenje Programa o izmjeni Programa građenja komunalne infrastrukture Općine Netretić za 2025. godinu
5. Donošenje Programa o izmjeni Programa održavanja komunalne infrastrukture Općine Netretić za 2025. godinu
6. Donošenje Odluke o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2025. godinu
7. Donošenje Odluke o ustupanju na upravljanje i korištenje objekta dječjeg vrtića Novigrad
8. Donošenje Odluke o pristanku obavljanja povjerene uslužne komunalne djelatnosti ukopa pokojnika na grobljima na području Općine Bosiljevo
9. Donošenje Odluke o sufinanciranju projekta „Izgradnja vodovodnog priključka poslovne zone Maletići“
10. Donošenje Odluke o donošenju Strategije zelene urbane obnove Općine Netretić
11. Donošenje Odluke o postupku nabave radova za održavanje nerazvrstanih cesta na području Općine Netretić
12. Donošenje Odluke o povjeravanju obavljanja dijela komunalne djelatnosti održavanja nerazvrstanih cesta na području Općine Netretić
13. Donošenje Odluke o izmjenama Odluke o načinu obavljanja komunalnih djelatnosti na području Općine Netretić

Prelazi se na rad po usvojenom dnevnom redu.

Točka 1. USVAJANJE ZAPISNIKA SA 25. REDOVNE SJEDNICE OPĆINSKOG VIJEĆA OPĆINE NETRETIĆ

------------------------------------------------------------------------------------------

Prijedlog Zapisnika sa 25. redovne sjednice Općinskog vijeća Općine Netretić vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

TOMISLAV FRKETIĆ: „Prijedlog Zapisnika ste dobili u materijalima, da li netko ima primjedbi na isti?

Ako nema, dajem prijedlog Zapisnika na glasovanje.“

Od ukupno 12 nazočnih vijećnika, 12 ih je glasovalo „za“ predloženi Zapisnik, glasova „protiv“ nije bilo.

Na temelju provedenog glasovanja utvrđuje se da je Općinsko vijeće Općine Netretić sa 12 glasova „za“ donijelo

**Z A K L J U Č A K**

 **Usvaja se Zapisnik sa 25. redovne sjednice Općinskog vijeća Općine Netretić održane dana 17. veljače 2025. godine u predloženom tekstu.**

Zaključak je priložen ovom zapisniku te čini njegov sastavni dio.

\_\_\_\_\_\_\_\_\_\_\_\_\_\_\_

Točka 2. DONOŠENJE STATUTARNE ODLUKE O IZMJENI STATUTA OPĆINE NETRETIĆ

--------------------------------------------------------------------------------------------------

Prijedlog Statutarne odluke o izmjeni Statuta Općine Netretić vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Statutarne odluke daje Tihana Stepić – pročelnica Jedinstvenog upravnog odjela Općine Netretić.

TIHANA STEPIĆ: „Ovom Statutarnom odlukom mijenja se članak 31. stavak 1. Statuta te se u istom usklađuje broj vijećnika Općinskog vijeća Općine Netretić sa posljednjim popisom stanovništva, slijedom čega se umjesto dosadašnjih 13 vijećnika predviđa 9 vijećnika.“

Predsjednik Općinskog vijeća otvara raspravu o predloženom.

Budući da se za raspravu nitko nije javio, predsjednik Općinskog vijeća istu zatvara te daje prijedlog Statutarne odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

STATUTARNU ODLUKU

o izmjeni Statuta Općine Netretić

Statutarna odluka o izmjeni Statuta Općine Netretić bit će objavljena u „Glasniku Općine Netretić, a priložena je i ovom zapisniku te čini njegov sastavni dio.

\_\_\_\_\_\_\_\_\_\_\_\_\_\_\_

Točka 3. DONOŠENJE PRVIH IZMJENA I DOPUNA PRORAČUNA OPĆINE NETRETIĆ ZA 2025. GODINU

---------------------------------------------------------------------------------------------------------

Prijedlog Prvih izmjena i dopuna Proračuna Općine Netretić za 2025. godinu vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Prvih izmjena i dopuna Proračuna daje Tihana Stepić.

TIHANA STEPIĆ: " Ovim prvim izmjenama i dopunama Proračuna Općine Netretić

* povećana su sredstva za Vodovod u radnoj zoni Maletići na 160.000,00 eura
* osigurana su sredstva - kapitalna donacija Komunalnom Netretić za nabavu radnog radnog stroja u iznosu 140.000,00 eura
* kapitalni projekt Modernizacija nerazvrstanih cesta smanjen je nakon provedenog postupka javne nabave na 200.000,00 eura
* osigurana su sredstva za izradu SKI sustava evidencije javne rasvjete u iznosu 3.000,00 eura
* sredstva za nabavu vrata i rampe povećana su na 10.000,00 eura
* osigurana su sredstva u iznosu od 25.000,00 eura za uređenje i produljenje makadamske ceste do stambenog naselja Novigrad
* povećan je iznos sredstva za postavljanje grijanja u Društvenom domu Mračin na 30.000,00 eura
* usklađen je iznos za financiranje Crvenog križa Duga Resa
* osigurano je 20.000,00 eura za uređenje prilaza i postavljanje vodovodne instalacije do groblja u Dubravcima
* osigurana su sredstva Vatrogasnoj zajednici Općine Netretić u iznosu 25.000,00 eura za uređenje prostorija
* povećan je iznos za javne radove na 21.000,00 eura
* osigurana su sredstva za izgradnju garaže za građevinsku mehanizaciju u iznosu 10.000,00 eura
* osigurana su sredstva za donaciju Turističkoj zajednici područja četiri rijeke za organizaciju rallya u iznosu 1.000,00 eura
* osigurana su sredstva za sufinanciranje troška odlagališta u iznosu 11.000,00 eura.

Ovim izmjenama i dopunama planiraju se prihodi i primici u iznosu od 3.933.600,00 eura, te rashodi i izdaci u iznosu od 4.706.400,00 eura.

Razlika u visini planiranih prihoda i rashoda u visini od 772.800,00 eura podmirit će se iz viška prihoda iz 2024. godine.“

Predsjednik Općinskog vijeća otvara raspravu o predloženom.

DAVORKA DEBELAK FRKETIĆ: „Makadamska cesta do stambenog naselja u Novigradu, koja je to cesta?

MARIJAN PERETIĆ: „Radi se o 150 metara ceste koja vodi do Magde Požar.“

DAVORKA DEBELAK FRKETIĆ: „Radi se o asfaltiranju?“

MARIJAN PERETIĆ: „Ne, o makadamu.“

Nitko se više ne javlja za raspravu te predsjednik Općinskog vijeća istu zatvara te daje prijedlog Prvih izmjena i dopuna Proračuna na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

 PRVE IZMJENE I DOPUNE

PRORAČUNA OPĆINE NETRETIĆ ZA 2025. GODINU

Prve izmjene i dopune Proračuna Općine Netretić za 2025. godinu bit će objavljene u „Glasniku Općine Netretić“, a priložene su i ovom zapisniku te čine njegov sastavni dio.

\_\_\_\_\_\_\_\_\_\_\_\_\_\_

Točka 4. DONOŠENJE PROGRAMA O IZMJENI PROGRAMA GRAĐENJA KOMUNALNE INFRASTRUKTURE OPĆINE NETRETIĆ ZA 2025. GODINU

-------------------------------------------------------------------------------------------------------

Prijedlog Programa o izmjeni Programa građenja komunalne infrastrukture Općine Netretić za 2025. godinu vijećnici su dobili u materijalima za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Programa daje Tihana Stepić.

TIHANA STEPIĆ: „Sukladno prvim izmjenama i dopunama Proračuna pristupilo se korekciji i programa građenja komunalne infrastrukture na način da je sada za izvršenje ovog programa predviđen iznos od 435.000,00 eura umjesto dosadašnjih 534.000,00 eura.

Naime, predmetni iznos usklađen je s provedenim postupkom javne nabave.“

Predsjednik Općinskog vijeća otvara raspravu o predloženom.

Budući da se za raspravu nitko nije javio, predsjednik Općinskog vijeća istu zatvara te daje prijedlog Programa na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

P R O G R A M

o izmjeni Programa građenja komunalne infrastrukture

Općine Netretić za 2025. godinu

Program o izmjeni Programa građenja komunalne infrastrukture Općine Netretić za 2025. godinu bit će objavljen u „Glasniku Općine Netretić“, a priložen je i ovom zapisniku te čini njegov sastavni dio.

\_\_\_\_\_\_\_\_\_\_\_\_\_\_\_

Točka 5. DONOŠENJE PROGRAMA O IZMJENI PROGRAMA ODRŽAVANJA KOMUNALNE INFRASTRUKTURE OPĆINE NETRETIĆ ZA 2025. GODINU

-----------------------------------------------------------------------------------------------------------

Prijedlog Programa o izmjeni Programa održavanja komunalne infrastrukture Općine Netretić za 2025. godinu vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Programa daje Tihana Stepić.

TIHANA STEPIĆ: „Sukladno prvim izmjenama i dopunama Proračuna bilo je potrebno pristupiti i korekciji programa održavanja komunalne infrastrukture te su slijedom toga za realizaciju ovog programa sada predviđena sredstva u iznosu od 591.000,00 eura u odnosu na dosadašnjih 505.000,00 eura i ona se odnose na povećanje za održavanje nerazvrstanih cesta te uređenje makadamske ceste do stambenog naselja Novigrad.“

Predsjednik Općinskog vijeća otvara raspravu o predloženom.

Budući da se za raspravu nitko nije javio, predsjednik Općinskog vijeća istu zatvara te daje prijedlog Programa na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

P R O G R A M

o izmjeni Programa održavanja komunalne infrastrukture

Općine Netretić za 2025. godinu

Program o izmjeni Programa održavanja komunalne infrastrukture Općine Netretić za 2025. godinu priložen je ovom zapisniku te čini njegov sastavni dio, a bit će objavljen u „Glasniku Općine Netretić“.

\_\_\_\_\_\_\_\_\_\_\_\_\_\_\_

Točka 6. DONOŠENJE ODLUKE O IZMJENI ODLUKE O POVEĆANJU IZNOSA FINANCIJSKIH SREDSTAVA ZA FINANCIRANJE VATROGASTVA NA PODRUČJU OPĆINE NETRETIĆ ZA 2025. GODINU

-----------------------------------------------------------------------------------------------------

Prijedlog Odluke o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2025. godinu vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Ovom odlukom se samo još dodatno predviđaju sredstva Vatrogasnoj zajednici u iznosu od 25.000,00 eura za uređenje prostorija.“

Predsjednik Općinskog vijeća otvara raspravu o predloženom.

Budući da se nitko od nazočnih nije javio za riječ, predsjednik Općinskog vijeća zatvara raspravu te daje prijedlog Odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

O D L U K U

o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2025. godinu

Odluka o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2025. godinu bit će objavljena u „Glasniku Općine Netretić, a priložena je i ovom zapisniku te čini njegov sastavni dio.

\_\_\_\_\_\_\_\_\_\_\_\_\_

Točka 7. DONOŠENJE ODLUKE O USTUPANJU NA UPRAVLJANJE I KORIŠTENJE OBJEKTA DJEČJEG VRTIĆA NOVIGRAD

--------------------------------------------------------------------------------------------------

Prijedlog Odluke o ustupanju na upravljanje i korištenje objekta dječjeg vrtića Novigrad vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Odredbom članka 48. Zakona o lokalnoj i područnoj (regionalnoj) samoupravi između ostalog je propisano da predstavničko tijelo odlučuje o stjecanju i otuđenju pokretnina i nekretnina te drugom raspolaganju imovinom čija pojedinačna vrijednost prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju pokretnina i nekretnina, odnosno drugom raspolaganju imovinom, a uvijek odlučuje ako vrijednost prelazi 1.000.000,00 kuna.

Prijedlogom Odluke o ustupanju na upravljanje i korištenje objekta dječjeg vrtića Novigrad ustanovi Dječji vrtić Duga Resa, Općina Netretić kao vlasnik nekretnine (zgrade dječjeg vrtića i pripadajućeg zemljišta dječjeg vrtića) daje istu na upravljanje i korištenje ustanovi Dječji vrtić Duga Resa radi obavljanja djelatnosti predškolskog odgoja, te se ovlašćuje općinski načelnik Općine Netretić da na temelju predmetne odluke sklopi s ustanovom Dječji vrtić Duga Resa ugovor o ustupanju na upravljanje i korištenje, na određeno vrijeme od 5 godina uz mogućnost produženja, bez naknade, kojim će se regulirati međusobna prava i obveze ugovornih strana.

Slijedom navedenog, predlaže se Općinskom vijeću Općine Netretić donošenje Odluke o ustupanju na upravljanje i korištenje objekta dječjeg vrtića Novigrad u predloženom tekstu.“

Predsjednik Općinskog vijeća otvara raspravu o predloženom.

MARIO TOMIČIĆ: „Imam pitanje vezano za djelatnike. Zanima me da li će to voditi vrtić u Dugoj Resi? Tko se sve zapošljava, broj radnika koji će se zaposliti i da li o svemu tome odlučuje Duga Resa?“

MARIJAN PERETIĆ: „U prijavi na mjeru 7.4.1. naveli smo da ćemo zaposliti četiri djelatnika. Ako ih ne bi zaposlili, dobili bi penalizaciju. Znači, mi za početak planiramo zaposliti četiri „tete“, a što se tiče zapošljavanja, bit će objavljen natječaj, a zaposlit ćemo one koji budu imali najbolje uvjete.“

MARIO TOMIČIĆ: „A što je sa spremačicama i drugim osobljem?“

MARIJAN PERETIĆ: „Njih ne trebamo zapošljavati. Ravnatelj, pedagog, spremačice, domar, čistačice, to će vršiti Dječji vrtić Duga Resa.“

Budući da se više nitko nije javio za riječ, predsjednik Općinskog vijeća zatvara raspravu te daje prijedlog Odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

O D L U K U

o ustupanju na upravljanje i korištenje objekta dječjeg vrtića Novigrad

Odluka o ustupanju na upravljanje i korištenje objekta dječjeg vrtića Novigrad priložena je ovom zapisniku te čini njegov sastavni dio, a bit će objavljena u „Glasniku Općine Netretić“.

\_\_\_\_\_\_\_\_\_\_\_\_\_\_\_

Točka 8. DONOŠENJE ODLUKE O PRISTANKU OBAVLJANJA POVJERENE USLUŽNE KOMUNALNE DJELATNOSTI UKOPA POKOJNIKA NA GROBLJIMA NA PODRUČJU OPĆINE BOSILJEVO

------------------------------------------------------------------------------------------------------------

Prijedlog Odluke o pristanku obavljanja povjerene uslužne komunalne djelatnosti ukopa pokojnika na grobljima na području Općine Bosiljevo vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Ovom odlukom se prihvaća obavljanje povjerene komunalne djelatnosti ukopa pokojnika na području Općine Bosiljevo te se ista povjerava Komunalnom Netretić na neodređeno vrijeme uz naknadu od 150,00 eura.“

Predsjednik Općinskog vijeća otvara raspravu o predloženom.

DAVOR MUŠIĆ: „Tko tu kome plaća?“

TIHANA STEPIĆ: „Oni nama.“

TIHOMIR LORKOVIĆ: „Što treba napraviti za taj iznos?“

TIHANA STEPIĆ: „To je fiksna mjesečna naknada.“

Budući da se više nitko nije javio za raspravu, predsjednik Općinskog vijeća istu zatvara te daje prijedlog Odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

O D L U K U

o pristanku obavljanja povjerene uslužne komunalne djelatnosti ukopa pokojnika

na grobljima na području Općine Bosiljevo

Odluka o pristanku obavljanja povjerene uslužne komunalne djelatnosti ukopa pokojnika na grobljima na području Općine Bosiljevo priložena je ovom zapisniku te čini njegov sastavni dio, a bit će objavljena u „Glasniku Općine Netretić“.

\_\_\_\_\_\_\_\_\_\_\_\_\_\_\_

Točka 9. DONOŠENJE ODLUKE O SUFINANCIRANJU PROJEKTA „IZGRADNJA VODOVODNOG PRIKLJUČKA POSLOVNE ZONE MALETIĆI“

------------------------------------------------------------------------------------------------------

Prijedlog Odluke o sufinanciranju projekta „Izgradnja vodovodnog priključka poslovne zone Maletići“ priložen je ovom zapisniku te čini njegov sastavni dio, a vijećnici su ga dobili uz poziv za sjednicu.

Obrazloženje uz prijedlog Odluke daje Tihana Stepić.

TIHANA STEPIĆ: „Ovom odlukom se odobrava sufinanciranje projekta Izgradnje vodovodnog priključka poslovne zone Maletići u iznosu od 155.672,80 eura. Navedena sredstva u iznosu od 160.000,00 eura osigurana su u Proračunu Općine Netretić.“

Predsjednik Općinskog vijeća otvara raspravu o predloženom.

MARIJAN PERETIĆ: „Prva faza tog vodovoda ide kroz zonu, druga faza do dječjeg vrtića, a treća nizvodno uz županijsku cestu.“

Budući da se više nitko nije javio za riječ, predsjednik Općinskog vijeća zatvara raspravu te daje prijedlog Odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

O D L U K U

o sufinanciranju projekta „Izgradnja vodovodnog priključka poslovne zone Maletići“

Odluka o sufinanciranju projekta „Izgradnja vodovodnog priključka poslovne zone Maletići“ priložena je ovom zapisniku te čini njegov sastavni dio, a bit će objavljena u „Glasniku Općine Netretić“.

\_\_\_\_\_\_\_\_\_\_\_\_\_\_\_

Točka 10.DONOŠENJE ODLUKE O DONOŠENJU STRATEGIJE ZELENE URBANE OBNOVE OPĆINE NETRETIĆ

-----------------------------------------------------------------------------------------------------

Prijedlog Odluke o donošenju Strategije zelene urbane obnove Općine Netretić i Strategiju zelene urbane obnove Općine Netretić, koja čini njezin sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Ovom odlukom se donosi Strategija zelene urbane obnove Općine Netretić do 2030. godine. To je strateška podloga izrađena s ciljem razvoja zelene infrastrukture.

Za izradu iste dobili smo bespovratna sredstva u 100%-tnom iznosu i zato smo se i odlučili na njezinu izradu, a ona je uvjet za mnoge javne pozive, tako da nam je ovo jako bitno.“

Predsjednik Općinskog vijeća otvara raspravu o predloženom.

Budući da se za raspravu nitko nije javio, predsjednik Općinskog vijeća istu zatvara te daje prijedlog Odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

O D L U K U

o donošenju Strategije zelene urbane obnove Općine Netretić

Odluka o donošenju Strategije zelene urbane obnove Općine Netretić i Strategija zelene urbane obnove Općine Netretić priložene su ovom zapisniku te čine njegov sastavni dio.

Odluka o donošenju Strategije bit će objavljena u „Glasniku Općine Netretić“, a Strategija zelene urbane obnove Općine Netretić bit će objavljena na web stranici Općine Netretić.

\_\_\_\_\_\_\_\_\_\_\_\_\_\_\_

Točka 11.DONOŠENJE ODLUKE O POSTUPKU NABAVE RADOVA ZA ODRŽAVANJE NERAZVRSTANIH CESTA NA PODRUČJU OPĆINE NETRETIĆ

-----------------------------------------------------------------------------------------------------------

Prijedlog Odluke o postupku nabave radova za održavanje nerazvrstanih cesta na području Općine Netretić vijećnici su dobili uz poziv za sjednicu, a isti je priložen ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Ovom odlukom se propisuje da će se postupak nabave održavanja nerazvrstanih cesta provesti primjenom otvorenog postupka javne nabave male vrijednosti sukladno Zakonu o javnoj nabavi, te da procijenjena vrijednost istog iznosi 240.000,00 eura bez PDV-a. Ujedno se ovom odlukom ovlašćuje općinski načelnik da provede sve radnje u postupku.“

Predsjednik Općinskog vijeća otvara raspravu o predloženom.

MARIJAN PERETIĆ: „Budući da nam ugovor o održavanju nerazvrstanih cesta izlazi u petom mjesecu ove godine moramo pokrenuti novi postupak javne nabave. S obzirom da će se u petom mjesecu održati lokalni izbori i da će prije toga biti raspušteno Općinsko vijeće, donošenje ove odluke ne možemo ostaviti za kasnije.“

Nitko se više ne javlja za riječ te predsjednik Općinskog vijeća zatvara raspravu i daje prijedlog Odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

O D L U K U

o postupku nabave radova za održavanje nerazvrstanih cesta

na području Općine Netretić

Odluka o postupku nabave radova za održavanje nerazvrstanih cesta na području Općine Netretić bit će objavljena u „Glasniku Općine Netretić“, a priložena je ovom zapisniku te čini njegov sastavni dio.

\_\_\_\_\_\_\_\_\_\_\_\_\_\_\_

Točka 12.DONOŠENJE ODLUKE O POVJERAVANJU OBAVLJANJA DIJELA KOMUNALNE DJELATNOSTI ODRŽAVANJA NERAZVRSTANIH CESTA NA PODRUČJU OPĆINE NETRETIĆ

-----------------------------------------------------------------------------------------------------------

Prijedlog Odluke o povjeravanju obavljanja dijela komunalne djelatnosti održavanja nerazvrstanih cesta na području Općine Netretić vijećnici su dobili na stol prije početka sjednice, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „O ovoj odluci smo već raspravili prilikom utvrđivanja dnevnog reda za sjednicu.

Znači, ovom odlukom predlaže se da se dio komunalne djelatnosti održavanja nerazvrstanih cesta koji se odnosi na redovito održavanje vegetacije i zimske službe povjeri trgovačkom društvu Komunalno Netretić. Ujedno istom se ovlašćuje općinski načelnik za sklapanje ugovora kojim će se regulirati obveze trgovačkog društva Komunalno Netretić prema Općini Netretić.“

Predsjednik Općinskog vijeća otvara raspravu o predloženom.

Budući da se za raspravu nitko nije javio, predsjednik Općinskog vijeća istu zatvara te daje prijedlog odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

O D L U K U

o povjeravanju obavljanja dijela komunalne djelatnosti održavanja nerazvrstanih cesta na području Općine Netretić

Odluka o povjeravanju obavljanja dijela komunalne djelatnosti održavanja nerazvrstanih cesta na području Općine Netretić bit će objavljena u „Glasniku Općine Netretić“, a priložena je ovom zapisniku te čini njegov sastavni dio.

\_\_\_\_\_\_\_\_\_\_\_\_\_\_\_

Točka 13.DONOŠENJE ODLUKE O IZMJENAMA ODLUKE O NAČINU OBAVLJANJA KOMUNALNIH DJELATNOSTI NA PODRUČJU OPĆINE NETRETIĆ

----------------------------------------------------------------------------------------------------

Prijedlog Odluke o izmjenama Odluke o načinu obavljanja komunalnih djelatnosti na području Općine Netretić vijećnici su dobili na stol prije početka sjednice, a isti je priložen i ovom te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Sukladno prethodnoj odluci o povjeravanju obavljanja dijela komunalne djelatnosti održavanja nerazvrstanih cesta na području Općine Netretić trgovačkom društvu Komunalno Netretić, ovom odlukom se u Odluci o načinu obavljanja komunalnih djelatnosti na području Općine Netretić u članku 6. dodaje nova točka 7. održavanje nerazvrstanih cesta u dijelu koji se odnosi na redovito održavanje vegetacije i zimske službe.

U članku 8. stavak 1. točka 1. i stavak 2. točka 1. izmijenjeni su sukladno povjerenim poslovima Komunalnom Netretić.“

Predsjednik Općinskog vijeća otvara raspravu o predloženom.

Budući da se za raspravu nitko nije javio, predsjednik Općinskog vijeća istu zatvara te daje prijedlog Odluke na glasovanje.

Od ukupno 12 nazočnih vijećnika, 12 ih je glasovalo „za“ predloženo, „protiv“ i „suzdržanih“ vijećnika nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 12 glasova „za“ u predloženom tekstu donijelo

O D L U K U

o izmjenama Odluke o načinu obavljanja komunalnih djelatnosti

na području Općine Netretić

Odluka o izmjenama Odluke o načinu obavljanja komunalnih djelatnosti na području Općine Netretić bit će objavljena u „Glasniku Općine Netretić“, a priložena je i ovom zapisniku te čini njegov sastavni dio.

Ovom točkom dnevnog reda predsjednik Općinskog vijeća zatvara 26. redovnu sjednicu Općinskog vijeća Općine Netretić u 16 sati i 53 minute.

|  |  |
| --- | --- |
| **Z A P I S N I Č A R :****Branka Vrcić** | **PREDSJEDNIK OPĆINSKOG VIJEĆA:****Tomislav Frketić** |